**Илимий, инновациялык ишмердүүлүктү баалоонун жана каржылоонун тартиби жөнүндө**

**ЖОБО**

1. Жалпы жоболор
2. Бул жобо илимий, инновациялык ишмердүүлүктү баалоонун жана республикалык бюджеттин, жеке сектордун, эл аралык фонддордун эсебинен каржылоонун жалпы тартибин карайт.
3. Илимий, инновациялык ишмердүүлүктү баалоонун жана каржылоонун багыттары:

* Кыргыз Республикасында артыкчылыкттуу багыттар деп эсептелген айыл-чарба жана азык-түлүк коопсуздугу, жаратылыш ресурстарын сарамжалдуу пайдалануу жана климаттык өзгөрүү, инсанга багытталган саламаттыкты сактоо системасы, туруктуу энергетика жана жашыл экономика, коомдук жана гуманитардык илимдер жаатында изилдөөлөрдү жүргүзүү;
* Жасалма интеллектти илимий, инновациялык ишмердүүлүктө кеңири колдонуу;
* Атаандаштыкка жөндөмдүү жаңы продукцияларды иштеп чыгууну жана технологиялар менен инновациялардын трансферин тездетүү;
* Мамлекеттер аралык макулдашуулардын негизинде илимий, инновациялык кызматташтыкты өнүктүрүү;
* Инновациялык идеяларды, стартаптарды, дүйнөлүк илимдеги келечектүү тенденцияларды өлкөнүн кызыкчылыгында пайдаланууну көздөгөн таланттуу жаш илимпоздорду колдоо;
* Илимий мекемелердеги адам ресурсунун квалификациясын жогорулатуу;

1. Илимий, инновациялык ишмердүүлүктү баалоону жана каржылоону (?) илим жаатындагы ыйгарым укуктуу мамлекеттик орган жүзөгө ашырат.
2. Министрликтер, мамлекеттик комитеттер, администрациялык ведомстволор, уюмдар, бирикмелер жана жеке сектор илимий, инновациялык иштерди каржылоо үчүн сунуштарды жана негиздемелерди илимий мекемелерге жөнөтүшөт. Сунуштарды берүүнүн тартиби жана формасы илим жаатындагы ыйгарым укуктуу мамлекеттик орган тарабынан белгиленет.
3. Илим жаатындагы ыйгарым укуктуу мамлекеттик орган кезектеги жылга илимий, инновациялык ишмердүүлүктү каржылоонун жалпы көлөмүн Кыргыз Республикасынын Финансы министрлигине берет. Каржылоонун жалпы көлөмүн эсептөөдө илимий мекемелердин республикалык рейтинги жана мамлекеттин эл аралык рейтинги эске алынат.
4. Илимий, инновациялык ишмердүүлүктү жүзөгө ашырууга бөлүнгөн каражаттар өлкөнүн туруктуу өнүгүүсүнө салым кошуп, артыкчылыктуу багыттар боюнча максаттуу колдонууга тийиш. Илим жаатындагы ыйгарым укуктуу мамлекеттик органдын талабы боюнча каражаттардын пайдаланылышы, аткарылган иштер жөнүндө илимий мекемелер тиешелүү отчетторду берүүгө милдеттүү.

Мыйзам бузуулар аныкталса, мыйзамсыз пайдаланылган каражаттарды бюджетке кайтаруу боюнча чаралар көрүлөт. Бул мыйзам бузууларга жол берген адамдар мыйзам чегинде жоопкерчиликке тартылышат.

II. Илимий, инновациялык ишмердүүлүктү баалоо

1. Илимий кызматкерди, илимий мекемени, долбоорду баалоо ишмердүүлүгү жеткиликтүүлүк, ачыктык жана коррупциялык тобокелчиликтен алыс болуу принциптерине негизделет.
2. Илим жаатындагы ыйгарым укуктуу мамлекеттик орган жогорудагы принциптерге таянуу менен илимди өлчөгөн абройлуу эл аралык маалымат базаларын колдонуп илимий кызматкерлердин жана илимий мекемелердин рейтингин чыгарат. Рейтинг чыгаруунун формасын, формуласын жана ченемдерин илим жаатындагы ыйгарым укуктуу мамлекеттик орган жаңы талаптарга жараша иштеп чыгып турат.
3. Илимди өлчөгөн абройлуу эл аралык маалымат базаларына булар кирет: Гугл академия (Google Scholar), Веб оф сайнс (Web of Science), Скопус (Scopus), Шимаго (Scimago) ж.б.

Таблица

|  |  |  |  |  |  |  |
| --- | --- | --- | --- | --- | --- | --- |
| № | Илимий кызматкердин аты жөнү | h-индекс | i10-индекс | Цитаталар | Формула | Үлүшү |
| 1 | Жакшылыков Жылдызбек | 2 | 1 | 21 | 6.25 | 3 |
| 2 | Карымшаков Камалбек | 7 | 6 | 302 | 80.25 | 36 |
| 3 | Сулайманова Бурулча | 7 | 4 | 137 | 38 | 17 |
| 4 | Ажыгалиева Дина | 8 | 7 | 363 | 96.25 | 43 |
| 5 | Асеинов Дастан | 2 | 0 | 11 | 3.25 | 1 |
|  |  | 26 | 18 | 834 | 224 | 100 |

1. Рейтингде эске алынуучу илимий, инновациялык ишмердүүлүктүн критерийлери төмөндөгүлөр болушу мүмкүн:

* Хирша индекси (h-index);
* i10 индекси;
* цитаталардын саны;
* патенттердин саны;
* илимий басылмалардын саны;
* жана башка ушул сыяктуу критерийлер.

III. Илимий, инновациялык ишмердүүлүктү каржылоо

1. Илимий, инновациялык ишмердүүлүктү каржылоо республикалык бюджеттин, жеке сектордун, эл аралык уюмдардын жана долбоорлордун эсебинен ишке ашат.
2. Жеке сектордун илимий, инновациялык ишмердүүлүктү каржылоосу үчүн илим жаатындагы ыйгарым укуктуу мамлекеттик орган бизнес чөйрөнү кызыктыруучу долбоорлорду сунуштап, механизмдерди иштеп чыгат.
3. Ар бир эл аралык уюм жана долбоор Кыргыз Республикасынын мыйзамдарына ылайык илимий, инновациялык ишмердүүлүктү каржыласа болот.
4. Илимий, инновациялык ишмердүүлүктү республикалык бюджеттен каржылоонун көлөмү Кыргыз Республикасынын эл аралык рейтингдердеги көрсөткүчтөрүнө жараша аныкталат. Аталган рейтингдер мүмкүн: эл аралык илим индекси, глобалдык инновациялык индекс, эл аралык атаандаштык индекси ж.б. Республикалык бюджеттен каржылоонун көлөмү Кыргыз Республикасынын Финансы министрлигинин макулдугу менен илим жаатындагы ыйгарым укуктуу мамлекеттик орган тарабынан аныкталат.

|  |  |  |
| --- | --- | --- |
| 133 | 200 млн |  |
| 120 | 400 млн |  |
| 100 | 1000 млн |  |

1. Мамлекеттик илимий, инновациялык ишмердүүлүктү жүргүзүү программаларды жана айрым илимий-техникалык долбоорлорду каржылоонун көлөмүндө бул программаны аткаруу менен байланышкан издөөчүлүк изилдөөлөрүн жүргүзүүгө (бөлүнгөн каржылоо көлөмүнүн 10% га чейин) жана программаны илимий-уюштуруучулук коштоого (2% га чейин) каражаттар каралышы мүмкүн.
2. Мамлекеттик илимий-техникалык программаларды жана айрым илимий-техникалык долбоорлорду каржылоого республикалык бюджеттен бөлүнгөн каражаттар кезектеги жылга бюджеттин долбоорунда ар бир мамлекеттик заказчы, ар бир илимий-техникалык программа, анын конкреттүү тапшырмалары жана ар бир илимий-техникалык долбоор үчүн өзүнчө каралат.
3. Республиканын экономикасын өнүктүрүү менен байланышкан маанилүү проблемаларды чечүү боюнча мамлекеттик программаларды каржылоо бул мамлекеттик программаларды ишке ашырууга каралган ассигнованиелердин алкагында, ошондой эле жарым-жартылай ушул жобого ылайык илимий жана илимий-техникалык ишти каржылоого арналган республикалык бюджеттин каражаттарынын эсебинен жүзөгө ашырылат.

Бул программалардын илимий-изилдөө жана тажрыйба-конструктордук иштерди аткаруу боюнча бөлүмдөрү белгиленген тартипте мамлекеттик илимий-техникалык программалар же өзүнчө илимий-техникалык долбоорлор катары каралат жана бекитилет.

1. Тармактык багыттагы илимий-изилдөө жана тажрыйба-конструктордук каржылоонун тартиби Кыргыз Республикасынын Финансы министрлиги менен макулдашуу боюнча илим жаатындагы ыйгарым укуктуу мамлекеттик орган тарабынан бекитилет.

IV. Эл аралык илимий-техникалык кызматташтыкка байланышкан чыгымдарды каржылоо

1. Эл аралык илимий-техникалык кызматташтыкка байланышкан чыгымдарды каржылоо эл аралык келишимдер жана илимий-техникалык кызматташтык жөнүндө башка чечимдер боюнча Кыргыз Республикасы тарабынан кабыл алынган милдеттенмелерге ылайык, ошондой эле бул кызматташтык боюнча иш-чараларды өткөрүү пландарына ылайык жүзөгө ашырылат.
2. Эл аралык илимий-техникалык кызматташтыкка байланышкан чыгымдарды каржылоо жөнүндө сунуштар Кыргыз Республикасынын эл аралык келишимдер боюнча милдеттенмелерин аткаруу үчүн белгиленген тартипте жооптуу болуп дайындалган министрликтер, мамлекеттик комитеттер, администрациялык ведомстволор жана башка борбордук башкаруу органдары, бирикмелер, ишканалар, уюмдар жана мекемелер тарабынан илим жаатындагы ыйгарым укуктуу мамлекеттик органга жиберилет.

Сунуштар төмөнкүлөрдү камтууга тийиш:

* Кыргыз Республикасы тарабынан эл аралык органдын (уюмдун) иш-чарасына катышуу же ишин каржылоо, же эл аралык илимий-техникалык программаларды жана долбоорлорду ишке ашыруу боюнча милдеттенмелер кабыл алынган келишимге шилтеме (программалар жана долбоорлор тиркелет);
* Каржылоонун суммасын көрсөтүү менен иш-чараларды өткөрүү жөнүндө эл аралык органдын (уюмдун) чечими;
* иш-чараларды өткөрүүгө же эл аралык илимий-техникалык программаларды жана долбоорлорду ишке ашырууга чыгымдардын негиздемеси жана сметасы.

Эл аралык илимий-техникалык кызматташтыкты камсыз кылуу боюнча иш-чаралардын жыйынды тизмегин (планын) сунуштарга ылайык илим жаатындагы ыйгарым укуктуу мамлекеттик орган түзөт.

V. Инновациялык долбоорлорду каржылоо

1. Инновациялык долбоорлорду каржылоо илим жаатындагы ыйгарым укуктуу мамлекеттик орган тарабынан бекитилген инновациялык долбоорлорду ишке ашыруу пландарына ылайык жүзөгө ашырылат.
2. Инновациялык долбоорлорду каржылоо үчүн илимге бөлүнгөн каржылоонун жалпы көлөмүнөн 10% га чейин каражат каралат.
3. Илимге каралган каражаттардын ичинен 30% га чейинкиси бекитилген илимий-техникалык программаларды каржылоо үчүн кайтарымдуу негизде бөлүнүшү мүмкүн. Бул каражаттарды бөлүү үчүн илим жаатындагы ыйгарым укуктуу мамлекеттик орган илимий, илимий-техникалык иштерди аткарууга уюм менен атайын келишим түзөт, анда каражаттарды жылдар боюнча кайтарып берүү схемасы каралат. Кайтарылган каражаттар кийинки инновациялык долбоорду каржылоо үчүн негиз болот.
4. Кезектеги жылга бекитилген технологиялык программаларды жана инновациялык долбоорлорду каржылоо үчүн каражаттардын көлөмү жөнүндө сунуштар ушул программалардын жана долбоорлордун заказчылары тарабынан илим жаатындагы ыйгарым укуктуу мамлекеттик органга берилет.

Сунуштарда каржылоонун көлөмүн жана булактарын жана кайтарып берүүнүн шарттарын көрсөтүү менен пландаштырылган жылга бекитилген тапшырмалардын тизмеси камтылууга тийиш.

VI. Илимий кадрларды даярдоо, квалификациясын жогорулатуу жана аттестациялоо боюнча иш-чараларды каржылоо

1. Илимий мекемелердин илимий, илимий-педагогикалык жана инженердик-техникалык кадрларды даярдоого жана квалификациясын жогорулатууга, докторантура жана аспирантурага байланышкан иш-чараларды каржылоо боюнча сунуштар министрликтер, мамлекеттик комитеттер, администрациялык ведомстволор жана башка башкаруу органдары тарабынан жана тиешелүү негиздемелери менен киргизилет, иш-чараларды өткөрүү пландары жана чыгымдардын сметалары менен илим жаатындагы ыйгарым укуктуу мамлекеттик органга жиберилет, ал аларды карайт жана илимий жана илимий-техникалык ишти каржылоо үчүн зарыл болгон жыйынтык өтүнмөгө кошот.

VII. Илимий жана илимий-техникалык иш менен байланышкан башка багыттарды каржылоо

1. Айрым окумуштууларга жана илимий жамааттарга, илимий-изилдөө жана жогорку окуу жайларына алардын материалдык-техникалык базасын өнүктүрүү жана принципиалдуу жаңы технологияларды жана жабдууларды иштеп чыгуу максатында бир жолку жардамга каражат бөлүү жөнүндө чечимди илим жаатындагы ыйгарым укуктуу мамлекеттик орган кабыл алат.
2. Башкы уюм (аткаруучу) келишимдик милдеттенмелерин аткарбаган учурда, мамлекеттик заказчы (келишимге кол койгон адам) тапшырык берүүчү бөлүмдүн сунушунун негизинде ишти жана каржылоону мөөнөтүнөн мурда токтотуу (токтото туруу) жөнүндө чечим кабыл алышы мүмкүн.

* долбоордун так максаттуу багыты - анын заманбап илимдин жана техниканын жетишкендиктерин тез жана натыйжалуу ишке киргизүү милдети менен байланышы;
* колдонулган ыкмалардын жана механизмдердин ырааттуулугу, негиздүүлүгү жана укуктук жактан коопсуздугу;
* техникалык жана технологиялык инновациялардын мүмкүн болушунча кеңири спектрин жана аларды практикалык колдонуу багыттарын камтуу мүмкүнчүлүгү;
* максималдуу эффективдүүлүктү сактоо үчүн бүткүл каржылоо тутумун да, анын айрым элементтерин да өзгөрүп жаткан экологиялык шарттарга ийкемдүүлүк сактоо;

* Жеткиликтүүлүк
* Ачыктык
* Коррупцияга каршы

<http://cbd.minjust.gov.kg/act/view/ky-kg/92782>

<http://cbd.minjust.gov.kg/act/view/ky-kg/33674>

<http://cbd.minjust.gov.kg/act/view/ky-kg/34002?cl=ru-ru>

<http://cbd.minjust.gov.kg/act/view/ky-kg/42858>